У горадзе Магілёве шмат мясцін, звязаных з імем легендарага героя – “Робін Гуда магілёўскіх пушчаў”, героя народных паданняў і мастацкіх твораў. Ёсць у горадзе тры Машэкаўскія вуліцы (“простая”, Вялікая і Малая) і цэлы раён – Машэкаўка (так у народзе называюць мікрараён Юбілейны). З народнага падання вядома, што ў разбойніка Машэкі быў паплечнік – атаман Гвозд, які меў жыллё на тэрыторыі сучаснай гарадской бальніцы. Гэта месца і па сённяшні дзень называецца Гваздоўкаю.